cyanic-selkie/wikianc huggingface dataset:
বঙ্কাপুর
জনসংখ্যার উপাত্ত
এখানে সাক্ষরতার হার ৫৯%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে বঙ্কপুর এর সাক্ষরতার হার কম।
এই শহরের জনসংখ্যার ১৪% হল ৬ বছর বা তার কম বয়সী।
মনমোহন দত্ত
মনমোহন দত্ত ছিলেন মলয়া সংগীতের জনক, মরমী সাধক,মাইজভাণ্ডারী গানের গীতিকার, কবি, বাউল, সমাজ সংস্কারক ও অসংখ্য অসাধারণ গানের গীতিকার, সুরকার ও গায়ক। তিনি মনোমোহন সাধু নামেই অধিক পরিচিত ছিলেন। মনমোহন দত্তের লেখা গানগুলো সুর দিয়েছেন ওস্তাদ আলাউদ্দীন খাঁ এর জ্যেষ্ঠ ভ্রাতা আফতাবউদ্দিন খাঁ।
মোহাম্মাদ আনোয়ার আনোয়ারজাই
প্রাথমিক জীবন
আনোয়ারজাই ১৯৩৭ সালে কাবুলে জন্মগ্রহণ করেন। ১৯৫৪ সালে নেজাত (আমানি) উচ্চ বিদ্যালয় থেকে মাধ্যমিক পাশ করেন। এরপর তিনি কাবুল বিশ্ববিদ্যালয়ে ভর্তি হন এবং ১৯৫৯ সালে আইন অনুষদ থেকে স্নাতক সম্পন্ন করেন। তারপর তিনি ইংল্যান্ডে যান ও অক্সফোর্ড বিশ্ববিদ্যালয়ে ভর্তি হন। সেখান থেকে ১৯৭০ সালে আন্তর্জাতিক সম্পর্ক এবং আন্তর্জাতিক আইন এর ওপর পড়াশোনা শেষ করেন। এখানে তিনি উন্নয়নশীল দেশের কূটনীতিকদের জন্য একটি বিশেষভাবে নকশা করা প্রোগ্রামে পড়াশোনা করেন।
মনমোহন দত্ত
জন্ম ও বংশপরিচয়
মনমোহন দত্ত ব্রিটিশ ভারতের ব্রাহ্মণবাড়িয়া জেলার নবীনগর উপজেলার অর্ন্তগত সাতমোড়া গ্রামে ১২৮৪ বঙ্গাব্দের ১০ই মাঘ জন্মগ্রহণ করেন। তার পিতার নাম ছিল পদ্মনাথ দত্ত ও মাতার নাম ছিল হর মৌহিনি। তাদের পারিবারিক পেশা ছিলো কবিরাজি। মনমোহন দত্তের পূর্বপুরুষরা সোনার গাঁও ভট্টগ্রামের জমিদার ও এ অঞ্চলের প্রধান সাঁজওয়াল ছিলেন। সাঁজওয়াল বলতে সে সময় যারা বাদশাদের সৈন্য সামন্ত যোগান দিত তাদের বোঝায়। পরে ঐ বংশের একটা অংশ সাতমোড়া গ্রামে বসতি স্থাপন করে।
শিক্ষাজীবন
মনমোহন তার শিক্ষা জীবন শুরু করেন তারই গ্রামের এক বৃদ্ধ রামজীবন চক্রবর্তী ব্রাহ্মণের পাঠশালায়। পরবর্তীতে তিনি গ্রামের স্কুলে ভর্তি হন এবং সেখান থেকে পঞ্চম শ্রেণী পাস করেন। তিনি মোক্তারি সম্বন্ধে শিক্ষালাভ শুরু করলেও শেষ পর্যন্ত পরীক্ষায় উত্তীর্ণ হতে পারেননি।
মোহাম্মাদ আনোয়ার আনোয়ারজাই
সোভিয়েত আগ্রাসনের সময়
সোভিয়েত আগ্রাসনের পরে আনোয়ারজাই ও তার পরিবার রাজনৈতিক শরণার্থী হয়ে পরেন ও পরের ২৩ বছর নির্বাসিত জীবন কাটান। ১৯৭৯ সাল থেকে ১৯৮৯ সাল পর্যন্ত তিনি আফগান মুক্তিযোদ্ধাদের যৌক্তিকতা, সভা-সেমিনার, আফগানদের স্বাধীনতার জন্য সংগ্রাম এবং আফগানিস্তানে সোভিয়েত নৃশংসতা ইত্যাদি প্রচারে সক্রিয় ছিলেন।
মনমোহন দত্ত
পরিবার
ছয়ফুল্লাকান্দি গ্রামের সাধ্বী সৌধামনি দত্তের সাথে ১৩০৮ সনের ২৮শে ভাদ্র সোমবার মনমোহন বিবাহ বন্ধনে আবদ্ধ হন। তাদের সংসারে একটি মাত্র সন্তান ছিল, নাম শ্রী সুধীরচন্দ্র দত্ত ।
আর্নস্ট অ্যাডলফ গুইলেমিন
আর্নস্ট অ্যাডলফ গুইলেমিন একজন মার্কিন তড়িৎ প্রকৌশলী এবং কম্পিউটার বিজ্ঞানী।
মনমোহন দত্ত
সঙ্গীত সাধনা
মনমোহন দত্তের চিন্তাভাবনার পরিচয় তার গানেই পাওয়া যায় । সমকালীন নানা কুসংস্কার, সামাজিক বিভেদ, সাম্প্রদায়িকতাসহ বিভিন্ন কুপ্রথার বিরুদ্ধে তিনি গানের মাধ্যমে প্রতিবাদ তুলে ধরেন। তার গানে স্রষ্টা ও সৃষ্টির অলৌকিক সর্ম্পকও খুব সাবলীলভাবে ফুটে উঠে। তার গান নিয়ে শিল্পকলা একাডেমী, জাতীয় নাট্যশালাসহ দেশের বিভিন্ন শীর্ষ স্থানীয় সংস্থা বিভিন্ন সময় গবেষণাসহ স্মরণনভা অনুষ্ঠিত হয়। চট্টগ্রামের মাইজভান্ডারের অনুসারীরা মনমোহনের ভাব সঙ্গীতের দ্বারা বেশ প্রভাবিত। তার স্বল্প জীবনকালে প্রায় হাজার খানেক গান, কবিতা এবং আধ্যাত্মিক সাধন প্রণালী এবং মনুষত্ত্ব অর্জনের পথের দিশা সংক্রান্ত গান লিখে গেছেন।
মোহাম্মাদ আনোয়ার আনোয়ারজাই
আফগানিস্তানে প্রত্যাবর্তন
২০০২ সালের ফেব্রুয়ারি মাসে বন চুক্তির পর তিনি আফগানিস্তানে  ফিরে আসেন। তিনি আফগান পররাষ্ট্র মন্ত্রণালয়ে নিযুক্ত হন।
আর্নস্ট অ্যাডলফ গুইলেমিন
জীবনী
গুইলেমিন ১৮৯৮ সালে উইসকন্সিনের গুইলেমিন জন্মগ্রহণ করেন। তিনি তড়িৎ প্রকৌশলে ইউনিভার্সিটি অব উইসকনসিন, ম্যাডিসন থেকে ১৯২২ সালে ব্যাচেলর অব সায়েন্স এবং এমআইটি থেকে ১৯২৪ সালে মাস্টার অব সায়েন্স ডিগ্রি অর্জন করেন। তিনি লুডউইগ ম্যাক্সিমিলান ইউনিভার্সিটি অব মিউনিখ থেকে ১৯২৬ সালে ডক্টরেট ডিগ্রি অর্জন করেন। তিনি ১৯২৮ সালে এমআইটি এর সহকারী অধ্যাপক নিযুক্ত হন। তিনি ১৯৩৬ সালে সহযোগী অধ্যাপক এবং ১৯৪৪ সালে পূর্ণ অধ্যাপক পদে উন্নীত হন। তিনি ১৯৬১ সালে আইইইই মেডেল অব অনার এবং ১৯৬২ সালে আইইইই জেমস এইচ মুলিগান জুনিয়র এডুকেশন মেডেল লাভ করেন।
মোহাম্মাদ আনোয়ার আনোয়ারজাই
রাষ্ট্রদূত
২০০৫ সালে তিনি অস্ট্রেলিয়ায় আফগানিস্তানের  রাষ্ট্রদূত হিসেবে নিয়োগ পান।   ২০০৭ সালে যখন তিনি অস্ট্রেলিয়া থেকে ফিরে আসেন, তার জন্য বিদায় অনুষ্ঠানের আয়োজন করা হয়।
২০০৭ সালে তিনি রাষ্ট্রদূত হিসেবে পাকিস্তা নে আসেন। তিনি সেখানে এক বছর কাজ করেন।
মনমোহন দত্ত
রচনাবলী
তার উল্লেখযোগ্য রচনাবলীর মধ্যে রয়েছে:
মোহাম্মাদ আনোয়ার আনোয়ারজাই
রাষ্ট্রদূত
তার উত্তরসূরি হিসেবে নিয়োগপ্রাপ্ত রাষ্ট্রদূত আব্দুল খালিক ফারাহিকে একটি অজানা সশস্ত্র পুরুষদের দল অপহরণ করে, যখন তিনি রাষ্ট্রদূত হন নি।
পররাষ্ট্র মন্ত্রণালয়ে প্রত্যাবর্তন
তারপর তিনি আফগান পররাষ্ট্র মন্ত্রণালয়ে জাতিসংঘ বিষয়ক ডিপার্টমেন্ট এর প্রধান হন। ২০০৯ সালের নভেম্বর মাসে অনুষ্ঠিত বার্সেলোনা - স্পেন জলবায়ু পরিবর্তন বিষয়ক আলোচনায় উপস্থিত ছিলেন।
ইভলিন স্টোকস
thumb| ডেম ইভলিন মেরি স্টোকস (৫ ডিসেম্বর ১৯৩৬-১৫ আগস্ট ২০০৫) নিউজিল্যান্ডের ওয়াইকাতো বিশ্ববিদ্যালয়ের ভূগোলের অধ্যাপক ছিলেন। তিনি নিউজিল্যান্ডের ওয়াইতানগি ট্রাইব্যুনালের সদস্য ছিলেন। জীবনজুড়ে তিনি নারী ও মাওরির প্রান্তীয় শ্রেণির মানুষদের নিয়ে কাজ করেছেন। নিউজিল্যান্ডের ঐতিহাসিক ভূগোল ও মাওরিদের ভূমি সমস্যা নিয়ে তিনি অনেক গবেষণা করেছেন।
জীবনী
তিনি ১৯৩৬ সালের ৫ ডিসেম্বর নিউজিল্যান্ডের টাওরাঙ্গায় জন্মগ্রহণ করেন। তিনি টাওরাঙ্গা প্রাথমিক বিদ্যালয় ও টাওরাঙ্গা কলেজে লেখাপড়া করেন। তিনি মাওরিদের সাংস্কৃতিক কাপা হাকা গ্রুপে যোগ দেওয়া প্রথম নন-মাওরি। তিনি ক্যান্টারবারি বিশ্ববিদ্যালয় কলেজ থেকে ১৯৫৫ সালে প্রথম শ্রেণিতে ভূগোলে স্নাতকসহ স্নাতকোত্তর ডিগ্রি লাভ করেন। পরবর্তীতে তিনি ক্রাইস্টচার্চ ডিগ্রি কলেজ থেকে শিক্ষকতার উপর স্নাতকোত্তর ডিগ্রি লাভ করেন এবং তে কুইতি উচ্চবিদ্যালয়ে শিক্ষকতা করেন।
১৯৬০ সালে যুক্তরাষ্ট্র সরকার তাঁকে ফুলব্রাইট মেধাবৃত্তি ও স্মিথ-মুন্ড বৃত্তি দেয়। ১৯৬৩ সালে তিনি সিরাকিউস বিশ্ববিদ্যালয় হতে ডোনাল্ড মেইনিগ এর অধীনে তিনি পিএইচডি ডিগ্রি লাভ করেন। যুক্তরাষ্ট্রে থাকাকালীন তিনি " লং পোই সুইংগিং" নামক মাওরি নৃত্য টেলিভিশনে পরিবেশন করেন।
১৯৬৪ সালে তিনি ব্রায়ান স্টোকসের সঙ্গে বিবাহবন্ধনে।আবদ্ধ হন। তাঁদের দুই সন্তান জন্ম নেয়। পরবর্তীতে ব্রায়ান ও ইভলিনের বিবাহবিচ্ছেদ হলেও ইভলিন বৈবাহিকসূত্রে প্রাপ্ত স্টোকস উপাধি ব্যবহার করতে থাকেন।
তিনি অকল্যান্ড বিশ্ববিদ্যালয়ে প্রভাষক নিযুক্ত হন। তিনি তাদের ওয়াইকাতো শাখায় অধ্যাপনা করেন। ১৯৬৪ সালে ওয়াইকাতো বিশ্ববিদ্যালয় প্রতিষ্ঠিত হলে তিনি সেখানেই শিক্ষকতা শুরু করেন। তিনি শিক্ষা কার্যক্রমে মাওরিদের অংশগ্রহণ বৃদ্ধির উপর জোর দেন। তিনি ৪১ বছর ধরে অনুষদের সদস্য হিসেবে দায়িত্ব পালন করেন। ১৯৬৯ সালে তিনি জ্যেষ্ঠ প্রভাষক ও ১৯৭৫ সালে রিডার নিযুক্ত হন। ১৯৭০ সালে ওয়াইকাতো বিশ্ববিদ্যালয় দুই ভাগে বিভক্ত হয়। একটি হলো প্রাকৃতিক ভূগোল এবং অপরটি মানব ভূগোল। ইভলিন মানব ভূগোল বিভাগে রয়ে যান। তিনি ভূগোল বিভাগে কুইয়া( মাওরি ভাষায় বিজ্ঞ নারী) নামে পরিচিত ছিলেন।
৬৮ বছর বয়সে ২০০৫ সালের ১৫ আগস্ট মৃত্যুবরণ করেন।
প্রকাশনা
স্টোকস নিউজিল্যান্ড জার্নাল অব জিওগ্রাফির প্রতিষ্ঠাতা সম্পাদক ছিলেন। পূর্বে ১০ বছর ধরে তিনি নিউজিল্যান্ড জিওগ্রাফিক্যাল সোসাইটি রেকর্ড সম্পাদনা করেছেন। নিউজিল্যান্ডের টাওরাঙ্গা এলাকা ও মাওরিদের ইতিহাস নিয়ে তাঁর একাডেমিক প্রকাশনা রয়েছে। তিনি টাওরাঙ্গা এলাকার লিখিত সাহিত্যকর্মের সংকলন "তে রাওপাতু ও টাওরাঙ্গা মোয়ানা"প্রকাশ করেন। টাওরাঙ্গা এলাকার বসতি স্থাপনের রীতি তাঁর স্নাতকোত্তর অভিসন্দর্ভের বিষয় ছিল। তিনি ১৯৮০ সালে টাওরাঙ্গা এলাকার ইতিহাসের উপর গ্রন্থ রচনা করেন। এজন্য তিনি জে এম শেরাড পুরস্কার লাভ করেন। তাঁর ৩০টি গবেষণাপত্র মাওরিদের সম্পদ ব্যবহারের কৌশলের উপর আলোকপাত করে।
মাধ্যমিক স্কুল পর্যায়ে ভূগোলের পাঠ্যসূচি পরিমার্জনেও তাঁর বিশেষ ভূমিকা ছিল। নিউজিল্যান্ড জার্নাল অব জিওগ্রাফি ও নিউজিল্যান্ড জিওগ্রাফারে তিনি এ সংক্রান্ত প্রবন্ধ প্রকাশ করেন।  তিনি ১৯৭৬ থেকে ১৯৮৭ সাল পর্যন্ত নিউজিল্যান্ড ভূগোল পাঠ্যসূচি প্রণয়ন কমিটির সদস্য ছিলেন।
জোসেফিন বার্নস
জোসেফিন বার্নস (জন্ম ১৯৬৬) হলেন একজন অস্ট্রেলীয় অভিনেত্রী যিনি টেলিভিশনে তার কাজের জন্য সর্বাধিক পরিচিত, ব্রাইড অফ ক্রাইস্ট -এ একটি প্রধান ভূমিকার জন্য তিনি একটি লগি পুরস্কার জিতেছেন।
ইভলিন স্টোকস
প্রকাশনা
হাইস্কুলে শিক্ষকতা করার সময় শুধু নারী হওয়ার কারণে তাঁকে ১০০ ইউরো বেতন কম দেওয়া হতো। এই বেতনবৈষম্য তাঁকে নারীবাদী করে গড়ে তুলে। ১৯৭০ সালের শেষের দিকে তিনি সহকর্মী অ্যান মাগির সঙ্গে তিনি ওয়াইকাতো বিশ্ববিদ্যালয়ে জেন্ডার ও নারীবাদ অধ্যয়ন বিষয়ে পড়াশোনা করেন। ১৯৮৭ সালে স্টোকস তাঁর চার সহকর্মীর সঙ্গে নারীবাদী ভূগোল বিষয়ে নিউজিল্যান্ড জিওগ্রাফার জার্নালে প্রবন্ধ প্রকাশ করেন।
ওয়াইকাতো বিশ্ববিদ্যালয়ে মানচিত্রের সংগ্রহশালা গড়ে তোলার কাজেও তিনি ভূমিকা রাখেন। ১৯৬৪ সালে তিনি মাইকেল শেলবিকে সঙ্গে নিয়ে নিউজিল্যান্ড জিওগ্রাফার সোসাইটির মানচিত্রগুলো ওয়াইকাতো বিশ্ববিদ্যালয়ে স্থানান্তর করেন। তিনি বিদেশ থেকে কেনা মানচিত্রগুলোও গ্রন্থাগারে স্থানান্তর করেন।
এব্বর গর্জ
এব্বর গর্জ  হল সমারসেট, যুক্তরাজ্যের চুনাপাথরের একটি সংকীর্ণ গিরিপথ। ১৯৫২ সালে মেন্দিপ হিলসের ৬৩.৫- হেক্টর (১৫৭ একর) এর এই অঞ্চলকে বিশেষ বৈজ্ঞানিক আগ্রহের স্থল হিসাবে আখ্যাত ও পরিচিত হয়। এটি ১৯৬৭ সালে ন্যাশানাল ট্রাস্টকে দান করা হয় এবং বর্তমানে জাতীয় প্রাকৃতিক সংরক্ষিত ভূমি হিসাবে ন্যাচারাল ইংল্যান্ড কর্তৃক পরিচালিত হয়।
সংকীর্ণ গিরিপথটি  ক্লিফটন ডাউন চুনাপাথর থেকে কাটা ,যা পানি দ্বারা সৃষ্ট কার্বনিফেরাস চুনাপাথর এর একটি উদাহরণ।সংকীর্ণ গিরিপথটির তল হল অভেদ্য মিলস্টোন গ্রিফ এবং লোয়ার কোল মেজারস। বিরল খনিজ মেন্দিপাইট ও পাওয়া গেছে। স্থানটি নব্যপ্রস্তরযুগ থেকে মানুষের অধিক্রমে ছিল ,এখানে ব্রোঞ্জ যুগ এর মৃৎশিল্পের নিদর্শনের সাথে সাথে তাদের যন্ত্রপাতি ও তীরের পাথরের ফলক আবিষ্কৃত হয়েছে । সেখানে বিগত ডেবেনসিয়ান সময়ের ছোট স্তন্যপায়ীদের জীবাশ্ম পাওয়া গেছে। প্রাকৃতিক সংরক্ষিত ভূমিটি ফুল, প্রজাপতি এবং বাদুড়সহ বৈচিত্রময় উদ্ভিদ ও প্রাণীজগতের বাসভূমি।
ভূবিন্যাস
এব্বর গর্জ মেন্দিপ হিলসের দক্ষিণ-পূর্ব অভিমুখে অবস্থিত এবং ডাইনানটিয়ানের ৩৫০ লক্ষ বছরের পুরান কার্বনিফেরাস চুনাপাথরে কাটা একটি খাড়া-পার্শ্বিক গিরিখাত । সংকীর্ণ গিরিপথটি প্লাইস্টোসিন ভূতাত্ত্বিক সময়ে সৃষ্ট গলানো পানি দ্বারা ক্লিফটন ডাউন চুনাপাথরে কাটা হয়েছে।  পাথরগুলো ভ্যারিস্কান ওরোজেনির সময়ে গঠিত। এরা একটি ট্রাস্ট ফল্টের উপর অবস্থিত।  মিলস্টোন গ্রিট এবং লোয়ার কোল মেজারস সংকীর্ণ গিরিপথটির জন্য অভেদ্য তল নির্মাণ করেছে। গিরিখাতটির শীর্ষে বিরল খনিজ মেন্দিপাইটের নমুনা পাওয়া গেছে।
স্থলটির দক্ষিণ অংশ থেকে একটি প্রবাহ হোপ উডের উপ-উপত্যকা দিয়ে সঞ্চালিত হয়ে প্রধান গিরিখাতে সংযুক্ত হয়। পানির যে প্রণালীটি চুনাপাথরকে কেটেছিল ,এখন তা মাটির নিচে চলে গেছে এবং ওকি হোল কেইভসের রিভার এক্স সৃষ্টি করেছে।
ইতিহাস
সংকীর্ণ গিরিপথটির মধ্যস্থ অনেকগুলো গুহায় নব্যপ্রস্তরযুগ এর লোকেরা বাস করত। সেখান থেকে পাথরের সরংঞ্জাম ওয়েলস এবং মেন্দিপ জাদুঘরে রাখা হয়েছে। একটি বিশেষ সূক্ষ ফলক অক্সব্রিজের কিং জনস হান্টিং লজে দেখতে পাওয়া যায়। ১৯০৭ সালে আউটলুক গুহা থেকে নব্যপ্রস্তরযুগ এর মানুষ ও প্রাণীদের হাড় পুনরুদ্ধার করা হয়েছে। স্যাভরিস হোলে পুরা প্রস্তর যুগকালীন হাড়ও পাওয়া গেছে।
ধনপুর ইউনিয়ন, বিশ্বম্ভরপুর
ধনপুর ইউনিয়ন বাংলাদেশের সিলেট বিভাগের সুনামগঞ্জ জেলার বিশ্বম্ভরপুর উপজেলার অন্তর্গত একটি ইউনিয়ন।
এব্বর গর্জ
ইতিহাস
সংকীর্ণ গিরিপথটির মধ্যস্থ অনেকগুলো গুহা রয়েছে যাদের মধ্যে ব্রিজড পট ও গালী কেইভ থেকে বিগত ডেবেনসিয়ান সময়ের ব্রিটেনখ্যাত ছোট স্তন্যপায়ীদের জীবাশ্ম পাওয়া গেছে। অধিকাংশ প্রাণী এখানে প্রাকৃতিক পরিবেশে আছে যাদের মধ্যে আছে স্টেপে পিকা, মেরু অঞ্চলীয় লেমিং,নরওয়ে লেমিং, বিভিন্ন ভোল, লোহিত হরিণ, বল্গা হরিণ।. ব্রোঞ্জ যুগ এর বিকার সভ্যতা থেকে মৃৎশিল্পের নিদর্শণের সাথে সাথে একটি পাথরের কুড়াল ও পাথরের ছুরি পাওয়া গেছে।.
ধনপুর ইউনিয়ন, বিশ্বম্ভরপুর
শিক্ষা
শিক্ষার হার :
এব্বর গর্জ
বর্তমানে ব্যবহার
left|thumb|এব্বর গর্জের জমি দানের স্মৃতি ফলক গিরিপথটির ৪০ হেক্টর (৯৯ একর) এর একটি অংশ ন্যাশানাল ট্রাস্ট এর মালিকানাধীন এবং জাতীয় প্রাকৃতিক সংরক্ষিত ভূমি হিসাবে ন্যাচারাল ইংল্যান্ড কর্তৃক পরিচালিত হয়।. উইনস্টন চার্চিল এর স্মৃতিতে মিসেস জি ডব্লিউ হকিংসন ১৯৬৭ সালে ন্যাশনাল ট্রাস্টকে এটি দান করেন।  স্থানটি ১৯৩১ সালে ওকি হোল কেইভস লিমিটেড ক্রয় করে নিয়েছে।
ধনপুর ইউনিয়ন, বিশ্বম্ভরপুর
শিক্ষা
শিক্ষা প্রতিষ্ঠান
এব্বর গর্জ
বর্তমানে ব্যবহার
স্থানটি ওকি হোল ভিলেজ ও কেইভসের নিকটে এবং এখান থেকে সমারসেট লেভেল থেকে গ্লাস্টনবারি টর ও তারও পিছন পর্যন্ত অবলোকন করা যায়। সেখানে তিন ধরনের চিহ্নিত খাড়া বৃক্ষাচ্ছাদিত পথ রয়েছে, যাদের মধ্যে সবচেয়ে লম্বাটি ৩ কিলোমিটার (১,৯ মাইল) লম্বা ও সবচেয়ে খাটটি হুইলচেয়ার ব্যবহারকারীদের উপযোগী।
ধনপুর ইউনিয়ন, বিশ্বম্ভরপুর
জনপ্রতিনিধি
বর্তমান চেয়ারম্যান-
এব্বর গর্জ
জীব ও বাস্তু বৈচিত্র্য
thumb|গিরিপথটির মধ্যস্থিত পথ এই অঞ্চলের বাস্তুসংস্থানের কারণে ১৯৫২ সালে ৬৩.৫- হেক্টরের (১৫৭ একর) এই অঞ্চলকে বিশেষ বৈজ্ঞানিক আগ্রহের স্থল হিসাবে আখ্যাত করা হয়।  ভূমিস্থ উদ্ভিদের মধ্যে চুনসমৃদ্ধ উদ্ভিদ যেমন, ডগস মারকারি (Mercurialis perennis ) স্থানীয়ভাবে প্রভাব বিস্তার করেছে। অনেক সংযুক্ত প্রজাতি প্রচীন অরণ্যের পরিচয় বহন করে। উড এনেমোনে (Anemone nemorosa) এবং কমন ব্লুবেল (Hyacinthoides non-scripta) উভয়ই স্থানীয়ভাবে প্রতুল। প্রধান গিরিপথের উপত্যকাটি আর্দ্র এবং ছত্রাক ও ফার্ন এর জন্য উপযুক্ত। এটি ১২০ এর উপর নতিভুক্ত ব্রায়োফাইটস প্রজাতিদের জন্য সংগতিপূর্ণ পরিবেশ ধারণ করে যাদের মধ্যে রয়েছে জাতীয়ভাবে বিরল Bryum canariense এবং Amblystegiella confervoides।
ধনপুর ইউনিয়ন, বিশ্বম্ভরপুর
জনপ্রতিনিধি
চেয়ারম্যানগণের তালিকা
এব্বর গর্জ
জীব ও বাস্তু বৈচিত্র্য
বিভিন্ন বয়স ও আবরণের গঠনের জন্য প্রজাপতির এক উচ্চ বৈচিত্র্য এখানে লক্ষ্য করা যায়, যাদের মধ্যে আছে জাতীয়ভাবে দুর্লভ প্রজাতি হোয়াইট-লেটার হেয়ারস্ট্রেক (Strymonidia walbum) এবং হাই ব্রাউন ফ্রিটিলারী (Argynnis edippe)। এছাড়া চকহিল ব্লু (Lysandra coridon) ও ব্রাউন আর্গাস (Aricia agestis) প্রজাতি চুনাপাথরের তৃণভূমিতে পাওয়া যায়। গ্রেটার হর্সশো বাদুড় (Rhinolophus ferrumequinum) লেসার হর্সশো (Rhinolophus hipposideros) গিরিপথটিকে হাইবার্নাকুলার রুস্ট (বিশ্রামের জায়গা) হিসেবে ব্যবহার করতে সচরাচর দেখা যায়। এলাকাটিতে শিকারী পাখি ও কিছু লোহিত হরিণও দেখা যায়।
গাজী আবদুস সালাম ভূঁইয়া
জন্ম ও শিক্ষাজীবন
গাজী আবদুস সালাম ভূঁইয়ার জন্ম ময়মনসিংহ জেলার নান্দাইল উপজেলার নান্দাইল গ্রামে। তার বাবার নাম শাহনেওয়াজ ভূঁইয়া এবং মায়ের নাম হালিমা খাতুন। তার স্ত্রীর নাম মেহেরুন নেছা। তাঁদের এক ছেলে, দুই মেয়ে।
মুক্তিযুদ্ধে ভূমিকা
১৯৭১ সালের ৭ ডিসেম্বর ভারত সীমান্ত-সংলগ্ন জেলা শেরপুর জেলায় মুক্তিযুদ্ধকালে পাকিস্তান সেনাবাহিনীর শক্ত এক ঘাঁটিতে আক্রমণ করেন মুক্তিযোদ্ধারা। মুক্তিযুদ্ধের চূড়ান্ত পর্যায়ে মুক্তিবাহিনী ও মিত্রবাহিনী যৌথভাবে পাকিস্তানিদের কামালপুর সীমান্তঘাঁটি দখল করে বাঁধভাঙা জোয়ারের মতো আসতে থাকে ঢাকার দিকে। তখন সামনে ছিল অনেক প্রতিবন্ধকতা। তাই মুক্তিযোদ্ধারা কামালপুর থেকে দুটি কলামে বিভক্ত হয়ে এগোতে থাকে। এক দল শ্রীবরদী থেকে ঝগড়ার চরের কাঁচা রাস্তা ধরে সংক্ষিপ্ত পথে অগ্রসর হয়। অপর দল শ্রীবরদী-শেরপুরের পাকা সড়ক ধরে। এই দলে সহযোদ্ধাদের নিয়ে ছিলেন গাজী আবদুস সালাম ভূঁইয়া। পাকিস্তানিদের সীমান্তঘাঁটি কামালপুর দখল করে মুক্তিযোদ্ধারা দ্রুত এগিয়ে যেতে থাকলেন। তারা কয়েকটি দলে বিভক্ত ছিলেন। একটি দলের নেতৃত্বে গাজী আবদুস সালাম ভূঁইয়া। তাঁদের সঙ্গে ছিলেন মিত্রবাহিনীর সেনারাও। তাঁদের পরবর্তী লক্ষ্য ছিলো শেরপুর। কিন্তু শেরপুরের উপকণ্ঠে তারা পৌঁছামাত্র পাকিস্তানি সেনারা পশ্চাদপসরণ শুরু করল। তারা ধাওয়া করে আক্রমণ চালালেন পাকিস্তান সেনাবাহিনীর পশ্চাদপসরণরত বহরের ওপর। তুমুল যুদ্ধ শুরু হয়ে যায়। কিন্তু অল্পক্ষণ পরেই পাকিস্তানি সেনারা রণেভঙ্গ দিল।
এন আর ঘোষ
নলিনী রঞ্জন ঘোষ (নলিনী রঞ্জন ঘোষ) একজন ভারতীয় রাজনীতিবিদ ছিলেন। ১৯৫৮ সালের উপনির্বাচনে তিনি পশ্চিমবঙ্গেরকোচবিহার আসন থেকে লোকসভায় নির্বাচিত হয়েছিলেন। ১৯৬২ সালে তিনি জলপাইগুড়ি আসন থেকে লোকসভায় নির্বাচিত হয়েছিলেন। ঘোষ ভারতীয় জাতীয় কংগ্রেস দলের সদস্য ছিলেন।
শ্রম ও কর্মসংস্থান মন্ত্রক (ভারত)
শ্রম ও কর্মসংস্থান মন্ত্রণালয় হচ্ছে সরকারের একটি মন্ত্রণালয়, যেটি কর্মসংস্থান,  শ্রম বাজার, শ্রমজীবীদের জীবনমান উন্নয়ন ও সংশ্লিষ্ট  বিষয়ে দায়িত্বপ্রাপ্ত।
লক্ষ্য
শ্রমিক ও নিয়োগকর্তাদের মধ্যে ভাল শিল্প সম্পর্ক ও সম্পর্ক উন্নয়ন বজায় রাখার দ্বারা উৎপাদনশীল কর্মসংস্থান ও মানবসম্পদ উন্নয়নের মাধ্যমে বেকারত্ব ও দারিদ্র কমানো।
কার্যাবলী
সরকারের রুলস অব বিজনেস অনুসারে শ্রম ও কর্মসংস্থান মন্ত্রণালয়ের কার্যপরিধি নিম্নরূপঃ সংস্থার সাথে যোগাযোগ রক্ষা করা;
পূর্ব মন্ত্রীগণ
এই মন্ত্রকে প্রায় নিয়মিত মন্ত্রী বদল হয়েছে। ১৯৪৭ সালে জগজীবন রাম এই মন্ত্রকের প্রথম মন্ত্রী হন। গুলজারিলাল নন্দা ১৯৫৭ সালে এই মন্ত্রকের দায়িত্ব সামলান। ২০০৯ সালে মল্লিকার্জুন খড়কে মন্ত্রকের অন্যতম দীর্ঘকালীন মন্ত্রী ছিলেন।
থুম্বে
থুম্বে (Thumbe) ভারতের কর্ণাটক রাজ্যের দক্ষিণ কন্নড় জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে থুম্বে শহরের জনসংখ্যা হল ৫৫৫৮ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৭৩%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে থুমবে এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
আব্দুল মজিদ তারা মিয়া
আব্দুল মজিদ তারা মিয়া (১৯২৫ -১৯৮৮) বাংলাদেশের নেত্রকোণা জেলার রাজনীতিবিদ ও মুক্তিযুদ্ধের সংগঠক যিনি তৎকালীন পূর্বপাকিস্তান প্রাদেশিক পরিষদ সদস্য ও তৎকালীন ময়মনসিংহ-২০ আসনের সংসদ সদস্য ছিলেন।
প্রাথমিক জীবন
আব্দুল মজিদ তারা মিয়া ১৯২৫ সালে নেত্রকোণায় জন্মগ্রহণ করেন।
রাজনৈতিক জীবন
আব্দুল মজিদ তারা মিয়া মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালের তৎকালীন পূর্বপাকিস্তান প্রাদেশিক নির্বাচনে তিনি আওয়ামী লীগের প্রার্থী হিসেবে প্রাদেশিক পরিষদ সদস্য নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-২০ আসন থেকে সংসদ সদস্য নির্বাচিত হন।
মৃত্যু
আব্দুল মজিদ তারা মিয়া ১৯৮৮ সালে মৃত্যুবরণ করেন।
তাকেফুসা কুবো
টাকেফুসা কুবো (久保 建英) হলেন একজন জাপানি ফুটবলার যিনি একজন অ্যাটাকিং মধ্যমাঠের খেলোয়াড় হিসেবে জাপানি ক্লাব এফসি টোকিও-এর হয়ে খেলে থাকেন। তার খেলোয়াড়ী কৌশলের উপর ভিত্তি করে, তাকে 'জাপাননিজ মেসি' ডাকনামে ডাকা হয়ে থাকে।
ক্লাব খেলোয়াড়ী জীবন
মাত্র সাত বছর থাকাকালীন সময়ে, টাকাফুসা কুবো তার জন্মস্থান শহর কাওয়াসাকি ভিত্তিক একটি স্থানীয় ফুটবল ক্লাব "এফসি পারসিমন"-এর হয়ে খেলা শুরু করেন। ২০০৯ সালের আগস্ট মাসে, জনপ্রিয় স্পেনীয় ফুটবল ক্লাব এফসি বার্সেলোনা-এর হওয়া সকার ক্যাম্পে তিনি "সবচেয়ে মূল্যবান খেলোয়াড়" পুরস্কার যেটিতে তিনি মাত্র আট বছর বয়সে অংশ নিয়েছিলেন। ২০১০ সালের এপ্রিল মাসে, তিনি এফসি বার্সেলোনা স্কুল দলের একজন সদস্য হিসাবে নির্বাচিত হন এবং বেলজিয়ামে অনুষ্ঠিত হওয়া "সোডেক্সো ইউরোপিয়ান রুকাস কাপ"-এ অংশ নেন। যদিও তার দল আসরটিতে তৃতীয় অবস্থানে থেকে শেষ করেছিলো, তবুও তিনি "সবচেয়ে মূল্যবান খেলোয়াড়" পুরস্কারটি পান। বাড়ি ফেরার পর, তিনি তার স্থানীয় কাউয়াসাকি ফ্রনটেল-এর কিশোর দলের হয়ে খেলা শুরু করেন।
ইউকোহামা এফ.মারিনোস
২০১৮ সালের ১৬ই আগস্ট, তিনি আরেক জাপানি ফুটবল ক্লাব ইউকোহামা এফ.মারিনোস-এ অর্ধ-বছরের জন্য ধারে যোগ দেন। তিনি অচিরেই তার ক্লাবটির হয়ে অভিষেক হওয়া ম্যাচের অর্ধেক সময়ে আরেক জাপানি ক্লাব ভিসেল কোবে-এর বিরুদ্ধে হওয়া ম্যাচে তার অভিষেক গোলটি করেন।
আন্তর্জাতিক খেলোয়াড়ী জীবন
টাকেসুফা কুবো, জাপান অনূর্ধ্ব-১৫ থেকে অনূর্ধ্ব-২০ পযন্ত জাপান জাতীয় ফুটবল দল-এর সাথে যুক্ত রয়েছেন।
মাত্র ১৫ বছর বয়সে, ২০১৭ সালে আয়োজিত ২০১৭ ফিফা অনূর্ধ্ব-২০ বিশ্বকাপ-এ খেলার জন্য গঠিত জাপান অনূর্ধ্ব-২০ দল-এ ডাক পান।
খেলোয়াড়ী জীবনের পরিসংখ্যান
২ ডিসেম্বর ২০১৮-এ সর্বশেষ সংযুক্ত করা হয়েছে.
শুতো আবে
শুতো আবে (安部 柊斗, Shuto Abe; জন্ম: ৫ ডিসেম্বর ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।
প্রারম্ভিক জীবন
শুতো আবে ১৯৯৭ সালের ৫ই ডিসেম্বর তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।
মার্টিন এমিস
মার্টিন লুইস এমিস (জন্ম ২৫ আগস্ট ১৯৪৯) একজন ইংরেজ ঔপন্যাসিক, প্রাবন্ধিক, স্মৃতিকথাকার, ও চিত্রনাট্যকার। তিনি ১৯৭০-এর দশকে লেখালেখি আরম্ভ করেন। তার উল্লেখযোগ্য রচনা হল মানি (১৯৮৪) ও লন্ডন ফিল্ডস (১৯৮৯)। তিনি এক্সপেরিয়েন্স স্মৃতিকথার জন্য জেমস টেইট ব্ল্যাক মেমোরিয়াল পুরস্কার অর্জন করেন এবং দুইবার বুকার পুরস্কারের জন্য মনোনীত হন, প্রথমবার ১৯৯১ সালে টাইম্‌স অ্যারো উপন্যাসের জন্য ক্ষুদ্রতালিকায় এবং ২০০৩ সালে ইয়েলো ডগ উপন্যাসের জন্য দীর্ঘতালিকায় ছিলেন। ২০১১ সাল পর্যন্ত তিনি ম্যানচেস্টার বিশ্ববিদ্যালয়ের সেন্টার ফর নিউ রাইটিংয়ের সৃজনশীল লেখনীর অধ্যাপক হিসেবে কর্মরত ছিলেন। ২০০৮ সালে দ্য টাইমস তাকে ১৯৪৫ সালের পর ৫০ সেরা ব্রিটিশ লেখকের একজন হিসেবে তালিকাভুক্ত করে।
তার বাবা কিংসলি এমিস‌-ও নামকরা লেখক ছিলেন।
প্রারম্ভিক জীবন
এমিস ১৯৪৯ সালের ২৫শে আগস্ট ইংল্যান্ডের অক্সফোর্ডে জন্মগ্রহণ করেন। তার পিতা স্যার কিংসলি এমিস একজন প্রখ্যাত ইংরেজ ঔপন্যাসিক। কিংসলির পিতা লন্ডনের ক্ল্যাপহামের একজন সরিষা উৎপাদনকারীর কেরানি ছিলেন। তার মাতা হিলারি ("হিলি") অ্যান বার্ডওয়েল কিংস্টন আপন টেমসে জন্মগ্রহণ করেন। তিনি কৃষি মন্ত্রণালয়ের একজন সরকারি কর্মকর্তার কন্যা। তার একজন বড় ভাই রয়েছেন, তার নাম ফিলিপ। তার ছোট বোন স্যালি ২০০০ সালে মৃত্যুবরণ করেন। তার পিতামাতা ১৯৪৮ সালে বিয়ে করেন। এমিসের যখন ১২ বছর বয়স, তখন তাদের বিবাহবিচ্ছেদ ঘটে।
সৈয়দ আবুল হোসেন
আলহাজ্ব সৈয়দ আবুল হোসেন ( জন্ম ১ আগস্ট ১৯৫১) একজন বাংলাদেশী রাজনীতিবিদ এবং ব্যবসায়ী। তিনি বাংলাদেশ আওয়ামী লীগের হয়ে মাদারীপুর-৩ আসন থেকে ১৯৯১ সালে পঞ্চম জাতীয় সংসদ নির্বাচনে বিজয়ী হয়ে সংসদ সদস্য হিসাবে দায়িত্ব পালন করেছেন। এরপর তিনি ধারাবাহিকভাবে সপ্তম, অষ্টম ও নবম সংসদ নির্বাচনে সংসদ সদস্য হিসেবে দায়িত্ব পালন করেছেন। এরমধ্যে ২০০৯ থেকে ২০১২ পর্যন্ত বাংলাদেশের যোগাযোগ মন্ত্রী এবং স্থানীয় সরকার, পল্লী উন্নয়ন ও সমবায় প্রতিমন্ত্রী ছিলেন ।
প্রাথমিক জীবন
সৈয়দ আবুল হোসেন ১৯৫১ সালের ১ অক্টোবর মাদারীপুরের ডাসার গ্রামে জন্মগ্রহণ করেন। তার পিতা মরহুম সৈয়দ আতাহার আলী এবং মাতা মরহুম সৈয়দা সুফিয়া আলী। তিনি ১৯৭২ সালে স্নাতক এবং ১৯৭৮ সালে স্নাতকোত্তর ডিগ্রি অর্জন করেন ব্যবস্থাপনা বিভাগ, ঢাকা বিশ্ববিদ্যালয় থেকে। আবুল হোসেন ১৯৭৯ সালের সেপ্টেম্বরে খাজা নার্গিস হোসেনকে বিয়ে করেন। তার দুটি কন্যা: সৈয়দা রুবাইয়াত হোসেন ও সৈয়দা ইফফাত হোসেন। ঢাকা বিশ্ববিদ্যালয় থেকে পড়াশোনা শেষ করার পর আবুল হোসেন সরকারী চাকরিতে যোগদান করেন এবং পরবর্তীকালে ব্যবসায় শুরু করেন। তিনি ১৯H৫ সালে সাহকো ইন্টারন্যাশনাল লিমিটেড এবং সাহকো এনজিও প্রতিষ্ঠা করেছিলেন। তিনি এশিয়ার বোয়াও ফোরামের প্রতিষ্ঠাতা সদস্য ছিলেন, যা ২০০১ সালে চিনের হাইনান প্রদেশে ধারণ করা হয়েছিল।
রাজনৈতিক পেশা
সৈয়দ আবুল হোসেন ১৯৯১, ১৯৯৬, ২০০১ এবং ২০০৯ সালে পর পর চারটি সাধারণ নির্বাচনে মাদারীপুর-৩ থেকে বাংলাদেশ সংসদ সদস্য নির্বাচিত হয়েছিলেন। তিনি পূর্ববর্তী সরকারের স্থানীয় সরকার, পল্লী উন্নয়ন ও সমবায় মন্ত্রণালয়ের প্রতিমন্ত্রী হিসাবে দায়িত্ব পালন করেছেন। তিনি বাংলাদেশ আওয়ামী লীগের আন্তর্জাতিক বিষয়ক সম্পাদক।
পদ্মা সেতু দুর্নীতি কেলেঙ্কারি
২০১২ সালে বিশ্বব্যাংক অভিযোগ করেছিল যে পদ্মা সেতু গ্রাফট কেলেঙ্কারিতে হোসেন একজন ষড়যন্ত্রকারী ছিলেন। তিনি বাংলাদেশের যোগাযোগমন্ত্রী হিসাবে নিজের অবস্থানের অপব্যবহার করেছেন বলে অভিযোগ অস্বীকার করেছেন। ২৩ শে জুলাই ২০১২ তিনি তার কার্যালয় থেকে পদত্যাগ করেছিলেন। ২০১৪ সালে বাংলাদেশি আদালত এবং দুর্নীতি দমন কমিশন তাকে খালাস দিয়েছিল।
বিচারক আয়ান নর্ডহিমারের সন্ধানে রয়্যাল কানাডিয়ান মাউন্টেড পুলিশদের তাদের প্রাথমিক ওয়্যারট্যাপটি ন্যায়সঙ্গত করার পক্ষে পর্যাপ্ত প্রমাণ নেই বলে যদিও কানাডার নিম্ন আদালত হুসেনকে ইতিমধ্যে খালাস দিয়েছিল বলে ২০১৩ সালে কানাডার মামলাটি বাতিল করা হয়েছিল। সরকারের মুখপাত্র সজীব ওয়াজেদ যারা অভিযোগ উত্থাপন করেছেন তাদেরকে ক্ষমা চাওয়ার আহ্বান জানিয়েছেন। পদ্মা সেতু ২০২২ সালের ২৫ জুন সাধারণ জনগণের চলাচলের জন্য খুলে দেওয়া হয়।
পিপল’স চয়েজ পুরস্কার
পিপল চয়েজ পুরস্কার হচ্ছে একটি পুরস্কার অনুষ্ঠান, যেখানে মানুষকে ও জনপ্রিয় সংস্কৃতিগুলোকে পরিচয় করিয়ে দেওয়া হয়। এটি একটি বার্ষিক অনুষ্ঠান ও ১৯৭৫ সাল থেকে এটি অনুষ্ঠিত হয়ে আসছে। এই অনুষ্ঠানে বিজয়ীরা সম্পূর্ণ সাধারণ মানুষের ভোটে নির্বাচিত হন। অনুষ্ঠানটি সিবিএস টেলিভিশন চ্যানেলে প্রচারিত হয়, এবং এটির প্রযোজক প্রক্টর এন্ড গ্যাম্বল।
পিপল'স চয়েজ পুরস্কারের প্রথম অনুষ্ঠাটি প্রযোজনা করেন বব স্টাইভারস, ১৯৭৫ সালে। আর প্রথম পুরস্কার প্রাপ্ত চলচ্চিত্রটি ছিলো দ্য স্ট্রিং (১৯৭৪-এর সেরা চলচ্চিত্র হিসেবে), প্রথম সেরা অভিনেত্রী নির্বাচিত হয়েছিলেন বারবারা স্ট্রেইস্যান্ড, এবং জন ওয়েইন ছিলেন প্রথম সেরা অভিনেতা। বার্ষিক একটি অনুষ্ঠান হিসেবে এটি মর্যাদা পাওয়া শুরু করে ১৯৭৭ সালে ৩য় পিপল'স চয়েজ পুরস্কার অনুষ্ঠান থেকে, যখন ৩৫.৩ মিলিয়ন দর্শক দেখতে পান যে অভিনেত্রী ফারাহ ফসেট সেরা টেলিভিশন তারকা হিসেবে এই পুরস্কারটি জেতেন, এবং সেরা চলচ্চিত্র নির্বাচিত হয় স্টার ওয়ার্স। সেই সাথে পুনরায় স্ট্রেইস্যান্ড এবং ওয়েইন যথাক্রমে সেরা চলচ্চিত্র অভিনেত্রী ও অভিনেতার পুরস্কারটি জিতে নেন।
প্রক্টর এন্ড গ্যাম্বল এই অনুষ্ঠানটির প্রথম ও একমাত্র অর্থদাতা (প্রযোজক)। প্রতিষ্ঠানটি ১৯৮২ সালে স্ট্রাইভারসের কাছ থেকে এর প্রযোজনা স্বত্ত্ব কিনে নেয়।
সারাজী ভাষা
সারাজী বা সিরাজী উত্তরা ইন্দো-আর্য ভাষাগোষ্ঠীর অন্তর্ভুক্ত একটি ভাষা, যা মূলত উত্তর ভারতের জম্মু ও কাশ্মীর কেন্দ্রশাসিত অঞ্চলের ডোডা জেলার সারাজ অঞ্চলে বসবাসকারী সারাজি জনগোষ্ঠীর ভাষা৷ ডোডা জেলার উত্তরাংশ এবং পার্শ্ববর্তী রামবন ও কিশ্তওয়ার জেলায় এদের বসতি৷ এছাড়াও প্রায় ৫০,০০০ সারাজীভাষী হিমাচল প্রদেশের কুলু জেলায় বসবাস করেন৷
অন্তিম জনগণনায় সারাজী ভাষাভাষীর সংখ্যা ছিলো ১,২৪,৮৯৬ জন, যার মূলত সিংহভাগই ধর্মীয়ভাবে হিন্দু, এছাড়া সারাজ অঞ্চলে কাশ্মীরি ভাষায় কথা বলা বহু মুসলিম সম্প্রদায়ের লোকও যোগাযোগের সুবিধার্থে দ্বিতীয় ভাষা হিসাবে এই সারাজী ভাষার ব্যবহার করে থাকেন৷
সারাজীর সাথে কাশ্মীরি ভাষার যেমন মিল রয়েছে, তেমনি ভদ্রবাহীর মতো পশ্চিমা পাহাড়ি ভাষারও মিল রয়েছে৷ তবে ইদানীং কালে অধিক মিল থাকার কারণে এটিকে পশ্চিমা পাহাড়ি ভাষাগোষ্ঠীর অন্তর্ভুক্ত করা হয়ে থাকে৷ এই ভাষাটির তিনটি প্রকৃষ্ট উপভাষা হলো ভাগোয়ালি, দেশোয়ালি এবং কোরারোয়ালি.
জনসংখ্যা
সারাজী ভাষাভাষী লোক মূলত সারাজ অঞ্চলে বাস করেন৷ ২০১১ খ্রিস্টাব্দের জনগণনা অনুযায়ী ভারতে ভদ্রবাহী ভাষাভাষীর সংখ্যা ১,২৪,৮৯৬ জন, যেখানে ২০০১ খ্রিস্টাব্দে এই জনসংখ্যা ছিলো ৮৭,১৭৯ জন৷ জন সচেতনতার অভাবে যথেষ্ট সংখ্যক লোক নিজেদের কাশ্মীরি ভাষী বলে উল্লেখ করেছেন৷
শ্রেণীবিন্যাস
সারাজীকে বহুল ক্ষেত্রে কাশ্মীরির উপভাষা হিসাবে গন্য করা হলেও আধুনিক ভাষাবিদরা নিজেদের গবেষণায় এটিকে পশ্চিমা পাহাড়ি ভাষাগোষ্ঠীর অন্তর্ভুক্ত করতে অধিক আগ্রহী৷ আবার সারাজীভাষীদের নিজেদের মতামত অনুসারে তারা নিজেদের ভাষার সাথে কাশ্মীরির বিশেষ মিল খুঁজতে নারাজ, শুধু তাই নয় তারা নিজেরা নিজেদের পাহাড়িভাষী বলতে অধিক স্বাচ্ছন্দ্যবোধ করেন৷
একটি বিকল্প প্রস্তাব অনুসারে এই ভাষাটি কাশ্মীরি ও পাহাড়ি ভাষাগোষ্ঠীর মধ্যবর্তী একটি স্বতন্ত্র ও অনন্য ভাষা৷ অনুমান করা হয় যে ভাষাটি শুরু থেকেই একটি ক্রেওল ভাষা রূপে আত্মপ্রকাশ করেছে৷
বেথুয়াডহরী রেলওয়ে স্টেশন
বেথুয়াডহরী রেলওয়ে স্টেশন হল পূর্ব রেল জোনের শিয়ালদহ-রাণাঘাট-কৃষ্ণনগর-লালগোলা রেলপথের একটি গ্রামীণ রেলওয়ে স্টেশন। ভারতের পশ্চিমবঙ্গ রাজ্যের নদিয়া জেলার অন্তর্গত স্টেশনটি বেথুয়াডহরী, নাকাশীপাড়া এবং পার্শ্ববর্তী এলাকায় রেল পরিষেবা প্রদান করে। যাত্রী ট্রেন (প্যাসেঞ্জার) ইএমইউ এবং এক্সপ্রেস ট্রেনগুলি রেলওয়ে স্টেশনের উপর দিয়ে যায়।
ইতিহাস
প্রাথমিকভাবে ইস্টার্ন বেঙ্গল রেলওয়ের অন্তর্গত কলকাতা (শিয়ালদহ)-কুষ্টিয়া রেলপথ ১৮৬২ সালে যাত্রী পরিবহনের জন্য খোলা হয়েছিল। রাণাঘাট - লালগোলার শাখা রেলপথ ১৯০৫ সালে শিয়ালদহ রাণাঘাট রেলপথের একটি সম্প্রসারিত অংশ হিসেবে প্রতিষ্ঠিত হয়েছিল। এই রেলওয়ে স্টেশনটি বেথুয়াডহরী শহরে অবস্থিত। বেথুয়াডহরী ও শিয়ালদহের মধ্যবর্তী রেল দূরত্ব ১২৬ কিলোমিটার (৯৬ মাইল)। ভারতীয় রেলওয়ে দ্বারা দ্বৈত ট্র্যাকের বিদ্যুতায়ন এবং উদ্বোধনের পর, এই স্টেশনটি তিনটি প্ল্যাটফর্মে পরিবর্তিত ও পুনর্নির্মিত করা হয়েছিল।
ট্রেন
স্টেশনের মধ্য দিয়ে চলাচলকারী ট্রেনগুলির সংখ্যা ২২ টি। লালগোলা প্যাসেঞ্জার, হাজারদুয়ারী এক্সপ্রেস এবং ভাগীরথী এক্সপ্রেস ধনধান্য এক্সপ্রেস স্টেশনটিতে দাঁড়ায়।
বৈদ্যুতিকীকরণ
রাণাঘাট-লালগোলা বিভাগকে ২০১০ সালে বিদ্যুতায়িত করা হয়েছে।
পিংক ফ্লয়েড
পিংক ফ্লয়েড ১৯৬৫ সালে গঠিত লন্ডন ভিত্তিক ব্রিটিশ রক ব্যান্ড। ১৯৬০-এর দশকের শেষের দিকে লন্ডনের আন্ডারগ্রাউন্ড ব্যান্ড হিসেবে তাদের দার্শনিক গানের কথা, সম্প্রসারিত সুরারোপ (কম্পোজিশন), ধ্বনিত নিরীক্ষণ এবং বিস্তৃত সরাসরি পরিবেশনার জন্য দলটি ব্রিটিশ সাইকেডেলিক ব্যান্ড হিসেবে শীর্ষস্থানীয় হয়ে উঠে। তারা প্রোগ্রেসিভ রক ঘরানার নেতৃস্থানীয় ব্যান্ড, যাদের কেউ কেউ সর্বকালের সর্বশ্রেষ্ঠ প্রোগ্রেসিভ রক ব্যান্ড হিসেবে উল্লেখ করে।
১৯৬৫ সালে স্থাপত্যবিদ্যার শিক্ষার্থী সিড ব্যারেট (গিটার ও মূল কন্ঠ), নিক মেইসন (ড্রাম), রজার ওয়াটার্স (বেস ও কন্ঠ) এবং রিচার্ড রাইট (কিবোর্ড ও কন্ঠ)- এই চারজন তরুণের সমন্বয়ে পিংক ফ্লয়েড গঠিত হয়। ব্যারেটের নেতৃত্বাধীনে দলটি দুটি চার্ট তালিকাভুক্ত একক এবং দ্য পাইপার অ্যাট দ্য গেট্‌স অব ডউন (১৯৬৭) নামে একটি সফল আত্মপ্রকাশ অ্যালবাম প্রকাশ করে। ১৯৬৭ সালের ডিসেম্বরে, পঞ্চম সদস্য হিসেবে গিটারবাদক ডেভিড গিলমোর দলে যোগদান করেন। ১৯৬৮ সালের এপ্রিলে, মানসিক স্বাস্থ্যের অবনতি ঘটায় ব্যারেট দল ত্যাগ করেন। ওয়াটার্স, ব্যান্ডের প্রধান গীতিকার এবং ধারণাগত নেতা হয়ে ওঠেন, পাশাপাশি তাদের সমালোচক নন্দিত এবং বাণিজ্যিকভাবে সফল দ্য ডার্ক সাইড অব দ্য মুন (১৯৭৩), উইশ ইউ ওয়্যার হেয়ার (১৯৭৫), অ্যানিম্যাল্‌স (১৯৭৭), দ্য ওয়াল (১৯৭৯) এবং দ্য ফাইনাল কাট (১৯৮৩) অ্যালবামের ধারণা উদ্ভাবন করেন। ১৯৮২ সালের পিংক ফ্লয়েড – দ্য ওয়াল অ্যালবামের উপর ভিত্তি করে নির্মিত সঙ্গীতধর্মী চলচ্চিত্রটি দুটি বাফটা পুরস্কার জিতেছে। এছাড়াও ব্যান্ডটি সাতটি চলচ্চিত্রের স্কোর পরিচালনা করেছে।
ব্যক্তিগত দুশ্চিন্তায় থাকার দরুন, ১৯৭৯ সালে রাইট পিংক ফ্লয়েড ত্যাগ করেন; ১৯৮৫ সালে একই পথ অনুসরণ করেন ওয়াটার্স। গিলমোর এবং মেইসন পিংক ফ্লয়েড হিসাবে নিজেদের অব্যাহত রাখেন। পরবর্তীতে সক্ষিপ্ত সময়ের জন্য রাইট পুনরায় ব্যান্ডে যোগ দিয়েছিলেন। এরপর তারা তিনজন তৈরি করেন আরও দুটি অ্যালবাম— অ্যা মৌমানট্রি ল্যাপ্‌স অব রিজন (১৯৮৭) ও দ্য ডিভিশন বেল (১৯৯৪)— এবং পরবর্তীতে দীর্ঘকাল নিস্ক্রিয় থাকার আগ পর্যন্ত দলটির সঙ্গীত সফর অব্যাহত রাখেন। প্রায় দুই দশক সময় পরে, ২০০৫ সালে লাইভ এইট নামে বৈশ্বিক সচেতনতা অনুষ্ঠানে পিংক ফ্লয়েড হিসেবে পরিবেশন করতে ব্যারেট ব্যতীত দলের বাকি সদস্যরা সর্বশেষবার একত্রিত হয়েছিলেন। ব্যারেট মারা যান ২০০৬ সালে, এবং রাইট ২০০৮ সালে। পিংক ফ্লয়েডের সর্বশেষ স্টুডিও অ্যালবাম দি এন্ডলেস রিভার (২০১৪), ওয়াটার্সকে ছাড়াই রেকর্ড করা হয়, এবং যা মূলত তাদের অপ্রকাশিত সঙ্গীত উপাদানের ওপর ভিত্তি করে নির্মিত। ২০২২ সালে, গিলমোর এবং মেইসন পিংক ফ্লয়েডকে সংস্কার করে রুশ-ইউক্রেনীয় যুদ্ধের প্রতিবাদে "হেই, হেই, রাইজ আপ!" গানটি প্রকাশ করেন।
২০১৩ সাল নাগাদ, বিশ্বব্যাপী ২৫০ মিলিয়নেরও বেশি পিংক ফ্লয়েডের রেকর্ড বিক্রি হয়েছিল, যা তাদের সর্বকালের শ্রেষ্ঠ-বিক্রি হওয়া সঙ্গীতশিল্পীদের মধ্যে অন্তর্ভুক্ত করে। দ্য ডার্ক সাইড অব দ্য মুন এবং দ্য ওয়াল গ্র্যামি হল অব ফেমের অন্তর্ভুক্ত হয়েছিল, এবং এই অ্যালবামগুলিসহ তাদের উইশ ইউ ওয়্যার হেয়ার সর্বকালের সেরা বিক্রিত অ্যালবামগুলির মধ্যে অন্তর্ভুক্ত হ্য়। তাদের চারটি অ্যালবাম ইউএস বিলবোর্ড ২০০-এর শীর্ষে এবং পাঁচটি অ্যালবাম ইউকে অ্যালবাম চার্টের শীর্ষে রয়েছে। পিংক ফ্লয়েডের হিট একক গানগুলির মধ্যে রয়েছে "সি এমিলি প্লে" (১৯৬৭), "মানি" (১৯৭৩), "অ্যানাদার ব্রিক ইন দ্য ওয়াল (অংশ ২)" (১৯৭৯), "নট নাও জন" (১৯৮৩), "অন দ্য টার্নিং অ্যাওয়ে" (১৯৮৭) এবং "হাই হোপ্‌স" (১৯৯৪)। ১৯৯৬ সালে ব্যান্ডটি মার্কিন রক অ্যান্ড রোল হল অব ফেমের এবং ২০০৫ সালে ইউকে মিউজিক হল অব ফেমের অর্ন্তভুক্ত হয়। পিংক ফ্লয়েডকে ব্রিটিশ সাইকিডেলিয়ার শীর্ষ দলগুলির একটি বিবেচনা করা হয় এবং প্রোগ্রেসিভ রক ও চারিপার্শ্বিক সঙ্গীতের মতো ধারাগুলির বিকাশে অনুপ্রেরণা সৃষ্টির কৃতিত্ব দেওয়া হয়। ২০০৮ সালে, সুইডেনের রাজা কার্ল ষোড়শ গুস্তাফ আধুনিক সঙ্গীতে অবদানের জন্য পিংক ফ্লয়েডকে পোলার মিউজিক প্রাইজ প্রদান করেন।
ব্যান্ডের পূর্ববর্তী
রজার ওয়াটার্স এবং নিক মেইসনের সাক্ষাত ঘটে, যখন তারা দুজনই রিজেন্ট স্ট্রিটে লন্ডন পলিটেকনিকে স্থাপত্যবিদ্যায় অধ্যয়ন করছেন। তারা প্রথম কিথ নোবল ও ক্লাইভ মেটক্যাফ পরিচালিত একটি দলে নোবলের বোন শেইলাঘের সঙ্গে একসঙ্গে সঙ্গীত পরিবেশন করেন। পরবর্তী বছর স্থাপত্যবিদ্যার আরেক সতীর্থ ছাত্র, রিচার্ড রাইট তাদের সঙ্গে যুক্ত হন, এবং দলটি হয়ে ওঠে 'সিগমা সিক্স' নামক একটি সেক্সটেট। ওয়াটার্স লিডগিটার বাজান, মেইসন ড্রাম, এবং রাইট রিদম গিটার (যেহেতু তখন পর্যন্ত কিবোর্ডের উপলভ্য সীমিত ছিল)। সে সময়ে ব্যান্ডটি ব্যক্তিগত অনুষ্ঠানে পরিবেশন করতো এবং রিজেন্ট স্ট্রিটে পলিটেকনিকের ভূগর্ভস্থ অংশে বা বেসমেন্টে একটি চাঘরে মহড়া দিতো। সে সময়ে তারা সার্চার্স ব্যান্ড কর্তৃক এবং তাদের ব্যাবস্থাপক ও গীতিকার সহকর্মী কেইন চ্যাপম্যান রচিত উপাদানের মাধ্যমে সঙ্গীত পরিবেশন করতো।
১৯৬৩ সালের সেপ্টেম্বরে, ওয়াটার্স ও মেইসন লন্ডনে ক্রাউচ এন্ডের নিকট ৩৯ স্ট্যানহোপ গার্ডেনের একটি ফ্ল্যাটে স্থানান্তরিত হন, যেটি ছিল নিকটবর্তী হর্নসি কলেজ অব আর্ট ও রিজেন্ট স্ট্রিট পলিটেকনিকের খণ্ডকালীন শিক্ষক মাইক লিওনার্ডের মালিকানাধীন। ১৯৬৪ সালের শিক্ষাবর্ষ সমাপ্তির পর মেইসন স্থানান্তরিত হন, এবং ১৯৬৪-এর সেপ্টেম্বরের মাঝামাঝি যুক্ত হন গিটারবাদক বব ক্লোসা, যিনি ওয়াটার্সকে বেস গিটার বাজাতে প্ররোচনা দিয়েছিলেন। সিগমা সিক্স বিভিন্ন নামের মধ্য দিয়ে, যার মধ্যে মেগাডেথ্‌স, আব্দাবাস অ্যান্ড দ্য স্কাইমিং আব্দাবাস, লিওনার্ড'স লজার্স, স্পেকট্রাম ফাইভ অন্তর্ভুক্ত, শেষে টি সেট নামে প্রতিষ্ঠাপিত হয়। ১৯৬৪ সালে, মেটকাল্ফ ও নোবল তাদের নিজস্ব ব্যান্ডে চলে যায়, গিটারবাদক সিড ব্যারেট স্ট্যানহোপ গার্ডেনে ক্লোসা ও ওয়াটার্সের সঙ্গে যুক্ত হন। দুই বছরের কনিষ্ঠ, ব্যারেট, ১৯৬২ সালে ক্যাম্বারওয়েল কলেজ অব আর্টসে অধ্যয়নের জন্য লন্ডনে আসেন। ওয়াটার্স ও ব্যারেট ছিল শৈশব বন্ধু। ওয়াটার্স প্রায়ই ব্যারেটর মায়ের বাড়িতে যেতেন এবং সেখানে তাকে গিটার বাজাতে দেখা যেত। ব্যারেট সম্পর্কে মেইসন বলেন: "একটি নির্দিষ্ট সময়ের মধ্যে, যখন সকলে ঠান্ডায় আত্মসচেতন উপায়ে শিশুর মতোন হয়ে উঠত, তখন ব্যারেট অবাঞ্ছিতভাবে বাইরে বেরতো; আমাদের প্রথম সাক্ষাতের স্থায়ী স্মৃতি রয়েছে, যখন সে নিজেকে আমার সঙ্গে পরিচিত করে নিতে কিছুটা বিরক্তও হচ্ছিল।"
১৯৬৩ সালের শেষের দিকে নোবল ও মেটকাল্ফ টি সেট ত্যাগ করেন, এবং ক্লোসা, গায়ক ক্রিস ডেনিসের সঙ্গে ব্যান্ডটির পরিচয় করিয়ে দেন। ডেনিস ছিলেন রয়্যাল এয়ার ফোর্সের (আরএএফ) প্রযুক্তিবিদ। ১৯৬৪ সালের ডিসেম্বরে, ওয়েস্ট হ্যাম্পস্টেডের একটি স্টুডিওতে তারা দলটির প্রথম রেকর্ডিংয়ের সময় নির্ধারণ করে। সেখানে রাইটের এক বন্ধু তাদেরকে বিনামূল্যে কিছু বাড়তি সময় প্রাপ্তির সুযোগ করে দিয়েছিল। রাইট সে সময়ে পড়াশোনা থেকে বিরতি নিয়েছিলেন, এবং সেই অধিবেশনে তিনি অংশগ্রহণ করেন নি। ১৯৬৫ সালের প্রথম দিকে আরএএফ যখন ডেনিসকে বাহরাইনে একটি পদে নিয়োগ দেয়, তখন ব্যারেট ব্যান্ডের মুখপাত্র ছিলেন। পরবর্তী বছর, তারা লন্ডনে কেনসিংটন হাই স্ট্রিটের নিকট কাউন্টডাউন ক্লাবের একটি আবাসিক ব্যান্ড হয়ে ওঠে, যেখানে শেষ রাত থেকে শুরু করে ভোর পর্যন্ত তারা ৯০ মিনিটের তিনটি সেট পরিবেশন করতো। এই সময়ের মধ্যে, দলের প্রয়োজনীয়তা স্বত্তে গানের পুনরাবৃত্তি হ্রাস করার লক্ষে তারা তাদের নির্ধারিত সেটসমূহ দীর্ঘ করতে অনুপ্রাণিত হতো। সে সময় ব্যান্ডটি বুঝতে পারে যে, "সুরের মধ্য দিয়েই গান দীর্ঘ হতে পারে", মেইসন বলেন। বাবা-মায়ে চাপ ও কলেজ শিক্ষকের পরামর্শের পর, ক্লোসা ১৯৬৫ সালের মাঝামাঝি সময়ে ব্যান্ড ত্যাগ করেন এবং ব্যারেট লিড গিটারের নেতৃত্ব গ্রহণ করেন।
পিংক ফ্লয়েড
১৯৬৫ সালের শেষের দিকে ব্যান্ডটি প্রথম নিজেদের 'পিংক ফ্লয়েড সাউন্ড' হিসেবে পরিচিত করে। যদিও ব্যারেট সে সময়ে টি সেট নামের অন্য আরেকটি ব্যান্ডের উপস্থিতি আবিষ্কার করেন, এবং দ্রুততার সঙ্গে ব্যান্ডের নতুন নাম তৈরি করেন। দলের নতুন নামটি পিংক অ্যান্ডারসন ও ফ্লয়েড কাউন্সিল নামে দুজন ব্লুজ সঙ্গীতশিল্পীর নামের প্রথম অংশের সংযোজনের মাধ্যমে তৈরি, যাদের প্যাডমন্ট ব্লুজ রেকর্ড ব্যারেটের সংগ্রহে ছিল। ১৯৬৬ সালের দিকে, দলটি প্রধানত রিদম অ্যান্ড ব্লুজ গান মঞ্চস্থ করবে ঠিক করেছিল এবং এজন্য অগ্রিম বুকিংও পেতে শুরু করে তারা। যার মধ্যে ১৯৬৬-এর মার্চে মার্কি ক্লাবে একটি পরিবেশনা উল্লেখযোগ্য; যেখানে তারা লন্ডন স্কুল অব ইকোনমিক্সের প্রভাষক পিটার জেনারের নজরে আসে। জেনার, ব্যারেট ও রাইটের নির্মিত ধ্বনিত প্রভাবে অভিভূত হন, এবং তার ব্যবসায়িক অংশীদার ও বন্ধু অ্যান্ড্রু কিংয়ের সঙ্গে ব্যান্ডটির ব্যবস্থাপক হয়ে ওঠেন। এই জুটির সঙ্গীত শিল্পে সামান্য অভিজ্ঞতা থাকলেও ব্ল্যাকহিল এন্টারপ্রাইজেস প্রতিষ্ঠার জন্য তারা কিংয়ের উত্তরাধিকার সূত্রে প্রাপ্ত সম্পদ ব্যয় করেন এবং ব্যান্ডের জন্য প্রায় £১,০০০ মূল্যের নতুন যন্ত্র-সরঞ্জাম ক্রয় করেন। এই সময়ে জেনার, ব্যান্ডের নাম থেকে "সাউন্ড" অংশটি বাদ দেয়ার পরামর্শ দেন, এইভাবে তারা পিংক ফ্লয়েড হয়ে ওঠে। জেনার ও কিংয়ের নির্দেশনার অধীনে, ব্যান্ডটি লন্ডনের আন্ডারগ্রাউন্ড সঙ্গীত দৃশ্যের অংশ হয়ে ওঠে, পাশাপাশি আর অল সেইন্টস হল এবং মার্ককিউ সহ বিভিন্ন ভেন্যুতে পরিবেশন করতে থাকে। কাউন্টডন ক্লাবে পরিবেশনের সময়, ব্যান্ডটি দীর্ঘ যন্ত্রসঙ্গীত বাজানোর পরীক্ষা-নিরীক্ষা চালায়, এবং প্রাথমিক তবে কার্যকরীভাবে রঙিন স্লাইড ও গার্হস্থ্য আলোর ব্যবহারের মাধ্যমে অভিক্ষিপ্ত আলোক প্রদর্শনীর চর্চাও শুরু করে। জেনার ও কিংয়ের সামাজিক সংযোগগুলি ফাইন্যান্সিয়াল টাইমসে ব্যান্ডটির অভিক্ষিপ্ত কাভারেজ লাভ করতে সহায়তা করেছিল, এবং সানডে টাইমসের একটি নিবন্ধ যেখানে বলা হয়েছে: "নতুন আইটি ম্যাগাজিনটি চালু করার সময়, আরেকটি পপ দল বলে যে পিংক ফ্লয়েড পরিবশেনকালে তাদের পেছনে বিশাল পর্দায় বিচিত্র রঙের অবয়বগুলি ছড়িয়ে পাড়ার সময় কম্পান্বিত সঙ্গীত বাজিয়েছিল ... যা দৃশ্যত খুবই সাইকেডেলিক"।
১৯৬৬ সালে, ব্যান্ডটি ব্ল্যাকহিল এন্টারপ্রাইজেসের সঙ্গে তাদের ব্যবসায়িক সম্পর্ক শক্তিশালী করে তোলে। জেনার ও কিংয়ের সঙ্গে ব্যান্ড সদস্যদের প্রত্যেকে ছয় ভাগের এক ভাগ শেয়ারের সমান অংশীদার হয়ে ওঠে। ১৯৬৬ সালের শেষের দিকে, তাদের সেটে আরঅ্যান্ডবি মান হ্রাস পাওয়ায় মূল ব্যারেটের অন্তর্ভুক্তি বাড়তে থাকে, যার বেশিরভাগই পরবর্তীতে তাদের প্রথম অ্যালবামে অন্তর্ভুক্ত হয়। যদিও উল্লেখযোগ্যভাবে তাদের পরিবেশনায় পৌনঃপুনিকতা বাড়তে থাকা স্বত্ত্বেও ব্যান্ডটি তখনো ব্যাপকভাবে গ্রহণযোগ্য হয়ে ওঠে নি। একটি ক্যাথলিক যুব ক্লাবে পরিবেশনার পর, এর মালিক তাদের অর্থ প্রদান করতে অসম্মতি জানিয়ে দাবি করেন যে তাদের পরিবেশনা কোনো সঙ্গীত-ই ছিল না। ব্যন্ডটির ব্যবস্থাপক যুব প্রতিষ্ঠানের মালিকের বিরুদ্ধে একটি মামলা দায়ের করার পরও ব্যর্থ হয়, এবং স্থানীয় ম্যাজিস্ট্রেট মালিকের সিদ্ধান্তকে সমর্থন জানায়। অন্যদিকে ব্যান্ডটি লন্ডনে ইউএফও ক্লাবে চমৎকারভাবে গ্রহণযোগ্য হয়ে ওঠে, যেখানে তারা ভক্তদের একটি ভিত নির্মাণ করতে শুরু করে। ব্যারেটের পরিবেশনা উৎসাহী ছিল, "চারপাশে লাফানো ... পাগলামি ... তাৎক্ষণিক উদ্ভাবন ... [অনুপ্রাণিত] তার বিগত সীমাবদ্ধতা ছাড়িয়ে যায় এবং যে স্থানের মধ্যে ছিল ... তা খুবই আগ্রহব্যাঞ্জক। যা অন্যদের মধ্যে কেউ করতে পারে না", লিখেছেন জীবনী লেখক নিকোলাস শ্যাফনার।
ইএমআই-এর সঙ্গে চুক্তি
১৯৬৭ সালের দিকে, পিংক ফ্লয়েড সঙ্গীত শিল্পের মনোযোগ আকর্ষণ করতে শুরু করে। রেকর্ড কোম্পানিগুলির সঙ্গে আলোচনার সময়, আইটি সহ-প্রতিষ্ঠাতা ও ইউএফও ক্লাবের ব্যবস্থাপক জো বয়েড এবং পিংক ফ্লয়েডের বুকিং এজেন্ট ব্রায়ান মরিসন লন্ডনের ওয়েস্ট হ্যাম্পস্টেডের সাউন্ড টেকনিক্স স্টুডিওতে একটি রেকর্ডিং অধিবেশনের আয়োজন করে। এর তিন দিন পরে, পিংক ফ্লয়েড ইএমআই রেককর্ডসের সঙ্গে চুক্তি স্বাক্ষর করে, এবং অগ্রিম £৫,০০০ ডলার গ্রহণ করে (২০১৮-এর হিসেবে £৮৯,১০০ এর সমতুল্য )। ১৯৬৭ সালের ১০ মার্চ, ইএমআই তাদের কলাম্বিয়া লেবেলের অধীনে ব্যান্ডটির প্রথম একক গান "আরনল্ড লেইন", সঙ্গে বি-পাশে "ক্যান্ডি অ্যান্ড অ্যা কারেন্ট বান" গানের সঙ্গে মুক্তি দেয়।  দুটি ট্র্যাকই রেকর্ড করা হয়েছিল ১৯৬৭ সালের ২৯ জানুয়ারি। "আরনল্ড লেইন" গানের বেশান্তর সূত্রসমূহ সে সময়ে বিভিন্ন রেডিও স্টেশন কর্তৃক নিষিদ্ধ হয়েছিল; যদিও, সঙ্গীত ব্যবসার বিক্রয় পরিসংখ্যান সরবরাহকারী খুচরা বিক্রেতাদের সৃজনশীল কারচুপি থেকে প্রাপ্ত উপাত্ত অনুসারে জানা যায় যে এই একক গানটি ইউকে চার্টে ২০ নম্বর স্থানে অবস্থান নিয়েছিল।
ইএমআই-কলাম্বিয়া পিংক ফ্লয়েডের দ্বিতীয় একক "সি এমিলি প্লে", প্রকাশ করে ১৯৬৭ সালের ১৬ জুন। এটি "আরনল্ড লেইন" এককের তুলনায় কিছুটা অধিক গ্রহণযোগ্যভাবে ইউকে চার্টে ৬তম স্থান অবস্থান নিয়েছিল। ব্যান্ডটি বিবিসি'র লুক অব দ্য উইক অনুষ্ঠানে উপস্থিত হয়েছিল, যেখানে ওয়াটার্স ও ব্যারেট, পাণ্ডিত্যপূর্ণ এবং চিত্তাকর্ষকভাবে, হান্স কেলারের কঠিন প্রশ্নের সম্মুখীন হয়েছিলেন। ব্যান্ডটি এছাড়াও উপস্থিত হয়েছিল বিবিসি'র জনপ্রিয় টেলিভিশন অনুষ্ঠান টপ অব দ্য পপ্‌স-এ, যেখানে বিতর্কিতভাবে শিল্পীদের নিজেদের গান গেয়ে এবং বাজিয়ে পরিবেশন করার প্রয়োজন হয়ে থাকে। যদিও পিংক ফ্লয়েড-কে আরও দুটি পরিবেশনার জন্য ফিরে আসতে হয়, আর তৃতীয় পরিবেশনার মধ্য দিয়ে, ব্যারেটের নেতৃত্বের উদ্ভব ঘটতে শুরু করে, এবং প্রায় একই সময়ে প্রথম ব্যান্ডটির সঙ্গীতাচরণেও উল্লেখযোগ্য পরিবর্তন নজরে আসে। ১৯৬৭ সালের প্রথম দিকে, ব্যারেট নিয়মিত এলএসডি গ্রহণ করতেন, এবং এ-সম্পর্কে মেইসন বর্ণনা করেছিলেন, "সাম্প্রতিক সবকিছু থেকেই সে (ব্যারেট) তখন সম্পূর্ণরূপে দূরে অবস্থান করতো"।
দ্য পাইপার অ্যাট দ্য গেট্‌স অব ডউন
মরিসন ও ইএমআই-এর প্রযোজক নরম্যান স্মিথ পিংক ফ্লয়েডের প্রথম রেকর্ডিং চুক্তি নিয়ে আলোচনা করেন, এবং চুক্তির অংশ হিসাবে, ব্যান্ডটি লন্ডনে ইএমআই স্টুডিওতে তাদের প্রথম অ্যালবাম রেকর্ড করতে সম্মত হয়। মেইসন এই সেশনটিকে ঝামেলাহীন ছিল বলে স্মরণ করেন। স্মিথ মতবিরোধ জানিয়ে উল্লেখ করেন, ব্যারেট সে সময়ে তার পরামর্শ এবং গঠনমূলক সমালোচনায় অপ্রতিক্রিয়াশীল ছিলেন। ১৯৬৭ সালের আগস্টে ইএমআই-কলাম্বিয়া দ্য পাইপার অ্যাট দ্য গেট্‌স অব ডউন মুক্তি দেয়। অ্যালবামটি ইউকে চার্টে ১৪ সপ্তাহ অতিক্রম করে ৬ নম্বরে অবস্থান নিয়েছিল। এক মাস পর, অ্যালবামটি টাওয়ার রেকর্ডস লেবেলের অধীনে পুনরায় মুক্তি পায়। একই সাথে পিংক ফ্লয়েড ইউএফও ক্লাবে বৃহত্তর জনসাধারণকে আকর্ষণ করে চলেছে; যদিও, ব্যারেটের মানসিক ভাঙ্গন সে সময়ে গুরুতর উদ্বেগের সৃষ্টি করে। দলটি প্রাথমিকভাবে ভেবেছিল যে ব্যারেটের এই অনিয়মিত আচরণ ক্ষণস্থায়ী হবে, তবে কেউ কেউ এ-ব্যাপারে ক্ষীণ আশাবাদী ছিলেন, যাদের মধ্যে জেনার ও তার সহকারী অন্তর্ভুক্ত, জুন চাইল্ড, মন্তব্য করেন যে: "আমি তাকে [ব্যারেটকে] সাজঘরে খুঁজে পেয়েছি এবং সে তখন প্রায় নেই... এমন অবস্থা। ওয়াটার্স ও আমি তাকে টেনে তুলি, [এবং] মঞ্চের বাইরে নিয়ে যাই;... ব্যান্ডের বাকিরা পুনরায় বাজাতে শুরু করে এবং সিড তখন শুধু সেখানে দাঁড়িয়েই ছিল। তার গলায় গিটার ছিল এবং তার বাহু ছাড়া অবস্থায় ছিল।"
ক্রমান্বয়ে জাতীয় জ্যাজ ও ব্লুজ উৎসবে পিংক ফ্লয়েডের উপস্থিতি বাতিল করতে বাধ্য করে, পাশাপাশি অন্যান্য আনুষ্ঠানগুলিও। কিং, সঙ্গীত গগণমাধ্যগুলোয় অবগত করেন যে, ব্যারেট স্নায়বিক অবসাদে ভুগছিলেন। ওয়াটার্স মনোবিজ্ঞানী আর. ডি. লাইংয়ের সঙ্গে সিডের সাক্ষাতের আয়োজন করেন, এবং ব্যক্তিগত উদ্যোগে ব্যারেটের সাক্ষাত স্থির করেন, যদিও ব্যারেট তখন গাড়ি থেকেই বের হতে অসম্মতি জানান। ফোরমেন্টেরায় থাকাকালীন, স্যাম হাটের সঙ্গে, একজন চিকিৎসক যিনি আন্ডারগ্রাউন্ড সঙ্গীত ধারণায় প্রতিষ্ঠিত, ব্যারেটের দৃশ্যত কোনো উন্নতি ঘটে নি। সেপ্টেম্বরে প্রথম যুক্তরাষ্ট্র সফরের পর ব্যান্ডটি ইউরোপে অক্টোবর মাসের দিকে কয়েকটি কনসার্ট নির্দিষ্ঠ করে। ইউএস সফরের সময়, ব্যারেটের অবস্থা ক্রমান্বয়ে খারাপ হয়ে ওঠে। নভেম্বর মাসে ডিক ক্লার্ক এবং প্যাট বুন অনুষ্ঠানগুলিতে উপস্থাপনের সময়, ব্যারেট তার আয়োজকদের দৃষ্টি আকর্ষণে সাড়া না দিয়ে তাদের কিংকর্তব্যবিমূঢ় করে তোলে। বুনয়ের অনুষ্ঠানে "সি এমিলি প্লে" পরিবেশনের সময় ব্যারেট ঠোঁট মিলাতে অসম্মতি জানান। এই হতবুদ্ধিকর পর্বের পর, কিং তাদের যুক্তরাষ্ট্র সফরে ইতি টানেন এবং অবিলম্বে তাদের লন্ডনে বাড়িতে পাঠিয়ে দেন। ফেরার পর শীঘ্রই তারা, ইংল্যান্ড সফরের সময় জিমি হেন্ডরিক্সের সহযোগী ছিল; যদিও, ব্যারেটের বিষণ্ণতা নেতিবাচকভাবে তাদের সফর অব্যাহত রাখতে বিঘ্ন ঘটালে, ডিসেম্বর মাসে দলটি একরকম সঙ্কট মুহূর্তে পৌঁছোয়, যখন ব্যান্ডটি তাদের লাইন-আপে নতুন একজন সদস্য যোগদান করানোর উদ্যোগ নেয়।
১৯৬৭: গিলমোর দ্বারা ব্যারেটের প্রতিস্থাপন
থাম্ব|ডেভিড গিলমোর, ১৯৭০ সালে
১৯৬৭ সালের ডিসেম্বরে, দলটি গিটারবাদক ডেভিড গিলমোরকে পিংক ফ্লয়েডের পঞ্চম সদস্য হিসেবে নিযুক্ত করে। গিলমোর ইতোমধ্যেই ব্যারেটকে জানতেন, ১৯৬০-এর দশকের প্রথম দিকে ক্যামব্রিজ টেকে (টেকনোলজি) তারা একসঙ্গে পড়াশোনা করেছিলেন। শিক্ষানবিশকালীন তারা দুইজন একসঙ্গে মধ্যাহ্নভোজের সময়ে গিটার ও হারমোনিকার মাধ্যমে পরিবশেন করতেন এবং পরবর্তীতে হিচ-হাইকে আর ফ্রান্সের দক্ষিণ জুড়ে তারা পথ পরিবেশনাও (বাস্কিং) করেছিলেন। ১৯৬৫ সালে, জোকার্স ওয়াইল্ড ব্যান্ডের সদস্য থাকাকালীন গিলমোর প্রথম টি সেট প্রত্যক্ষ করেছিলেন। মরিসনের সহকারী, স্টিভ ও'রোর্ক, সপ্তাহে £৩০ পাউন্ডের (২০১৮-এর হিসেবে £৫,০০ এর সমতুল্য) বিনিময়ে নিজের বাড়ির উপরে একটি কক্ষে গিলমোরকে নিযুক্ত করেন, এবং ১৯৬৮ সালের জানুযারিতে, ব্ল্যাকহিল এন্টারপ্রাইজেস গিলমোরকে ব্যান্ডের নতুন; দ্বিতীয় গিটারবাদক এবং পঞ্চম সদস্য হিসেবে ঘোষণা করে। আর ব্যান্ডটি একজন অ-কর্মক্ষম গীতিকার হিসেবে ব্যারেটের সঙ্গে দল চালিয়ে যাবার সিদ্ধান্তে উপনীত হয়। জেনার মন্তব্য করেছেন: "ধারণা ছিল যে ড্যাভ (ডেভিড) ... [ব্যারেটের] খামখেয়ালীর ক্ষতি পুরণ করবে এবং যখন এটি কার্যকর হবে না শুধু তখনই সিডের সাহায্য নেয়া হবে। এটা শুধু সিডকে নামমাত্র দলে জড়িত রাখার চেষ্টা।" ব্যারেট হতাশা প্রকাশ করেন, যিনি "আরনল্ড লেইন" এবং "সি এমিলি প্লে" গানের পর আরও হিট গান লেখার প্রত্যাশা করেছিলেন, তার পরিবর্তে তিনি "হ্যাব ইউ গট ইট ইয়েট?" গানটি ইচ্ছাকৃতভাবে প্রতিটি কর্মক্ষমতার উপর এমন কাঠামো পরিবর্তন করেছিলেন যাতে গানটি শেখা এবং অনুকরণ করা দূরহ হয়ে ওঠে। ১৯৬৮ সালের জানুয়ারিতে পিংক ফ্লয়েডের পাঁচজন সদস্যের আলোকচিত্রে, ব্যারেটকে বাকিদের থেকে বিচ্ছিন্ন দেখা যায়।
ব্যারেটের সঙ্গে কাজ করা অবশেষে কঠিন প্রমাণিত হয়, এবং জানুয়ারিতে বিষয়টি উপসংহারে পৌছে, যখন সাউথহ্যাম্পটনে একটি পরিবশেনায় যাত্রা পথে এক ব্যান্ড সদস্য ব্যারেটকে রাখার বিষয়ে জিজ্ঞাসা করছিলেন। গিলমোরের মতে, এর উত্তর ছিল "নাহ, আর বিরক্তি চাই না", যা ছিল পিংক ফ্লয়েডের সঙ্গে ব্যারেটের মেয়াদ শেষ হওয়ার পূর্ব সংকেত। ওয়াটার্স পরবর্তীতে এক স্বীকারোক্তিতে জানান যে, "সে আমাদের বন্ধু ছিল, কিন্তু বেশিভাগ সময় আমরা তাকে গলা টিপে ধরতে চেয়েছিলাম"। ১৯৬৮ সালের মার্চের প্রথমদিকে, পিংক ফ্লয়েড, ব্যান্ডের ভবিষ্যত বিষয়ে আলোচনা করবার জন্য ব্যবসা অংশীদার জেনার এবং কিংয়ের সঙ্গে সাক্ষাত করে; ব্যারেট দল ছেড়ে যেতে রাজি হয়।
অ্যা সোসারফুল অব সিক্রেট্‌স (১৯৬৮)
থাম্ব|upright=.80|[[অ্যা সোসারফুল অব সিক্রেট্‌স-এর সাইকেডেলিক শিল্পকর্ম ছিল হিপনোসিস কর্তৃক নকশাকৃত পিংক ফ্লয়েডের বেশিরভাগ অ্যালবামের মধ্যে সর্বপ্রথম। |alt=বেশিরভাগ সবুজ নীলচে রেখা বা টান সম্বলিত একটি সাইকেডেলিক অ্যালবাম প্রচ্ছদ]]
১৯৬৮ সালে, পিংক ফ্লয়েড তাদের দ্বিতীয় অ্যালবাম অ্যা সোসারফুল অব সিক্রেট্‌স রেকর্ডের জন্য অ্যাবি রোড স্টুডিওসে ফিরে আসে। তাদের ডিস্কোগ্রাফির এই অ্যালবামটিতে ছিল ব্যারেটের চূড়ান্ত অবদান, "জাগব্যান্ড ব্লুস"। ওয়াটার্স তার স্বরচিত গানে উন্নয়ন ঘটাতে শুরু করে, "সেট দ্য কন্ট্রোল্‌স ফর দ্য হার্ট অব দ্য সান", "লেট দেয়ার বি মোর লাইট" এবং "কর্পোরাল ক্লেগ" গানসমূহ অবদান রাখার মাধ্যমে। রাইট রচনা করেন "সি-স" এবং "রিমেম্বার অ্যা ডে"। নরম্যান স্মিথ দলটিকে তাদের স্ব-উৎপাদিত সঙ্গীত করতে উৎসাহিত করেন, এবং তারা তাদের বাড়িতেই নতুন উপাদান ডেমো রেকর্ড করতো। অ্যাবি রোডে স্মিথের নির্দেশে, তারা নিজেদের শৈল্পিক দৃষ্টি উপলব্ধ করতে রেকর্ডিং স্টুডিওর ব্যবহারিক জ্ঞান লাভ করে। যদিও, স্মিথ তাদের সঙ্গীতে অপ্রত্যয়ী ছিল, এবং যখন মেইসন "রিমেম্বার অ্যা ডে" গানে তার ড্রাম অংশ পরিবেশনে সংগ্রাম করছিল, স্মিথ তখন তার প্রতিস্থাপনের বিষয়ে এগুচ্ছিলেন। রাইট এই সেশন সম্পর্কে স্মিথের মনোভাব স্মরণ করে উল্লেখ করেন, "নরম্যান দ্বিতীয় অ্যালবামের উপর ছেড়ে দিয়েছিল ... তিনি সব সময় এমনটাই ইঙ্গিত করতেন, 'আপনি বিশ মিনিট যাবৎ এই হাস্যকর শব্দ করতে পারেন না'"। কেনোনা ওয়াটার্স কিংবা মেইসন সঙ্গীত পড়তে পারতেন না, অ্যালবামের শিরোনাম ট্র্যাক কাঠামো চিত্রিত করতে, তারা তাদের নিজস্ব স্বরলিপি পদ্ধতি উদ্ভাবন করে। গিলমোর পরবর্তীতে তাদের পদ্ধতি সম্বন্ধে বর্ণনা করেন, "একটি স্থাপত্য ডায়াগ্রামের মতো"।
জুন ১৯৬৮ সালে মুক্তিপ্রাপ্ত, অ্যালবামটি হিপনোসিসের স্টর্ম থরগের্সন এবং অউব্রে পাওয়েল কর্তৃক নকশাকৃত একটি সাইকেডেলিক প্রচ্ছদ উপস্থাপন করে। এটি পিংক ফ্লয়েডের বেশিরভাগ অ্যালবামের মধ্যে প্রথম, যেটি হিপনোসিস নকশা করে নি। এবং এটি দ্বিতীয় বারের মতো ইএমআই তাদের একটি দলকে অ্যালবামের মোড়ক পরিকল্পনার জন্য নকশাকারীদের চুক্তিবদ্ধ করতে অনুমতি দিয়েছিল। অ্যালবামটি ইউকে চার্টে ১১ সপ্তাহ অতিক্রম করে ৯ নম্বরে অবস্থান নিয়েছিল। রেকর্ড মিরর অ্যালবামটির সামগ্রিক অনুকূল পর্যালোচনা প্রকাশ করে, যদিও শ্রোতাদের "কোনো পার্টি ব্যাকগ্রাউন্ড সঙ্গীত হিসেবে" এটি না শোনার আহ্বান জানান। জন পিল শিরোনাম ট্র্যাকের সরাসরি পরিবেশনা সম্পর্কে বর্ণনা করেছেন যে, "একটি ধর্মীয় অভিজ্ঞতার মত", যেখানে এনএমই গানটিকে "দীর্ঘ এবং বিরক্তিকর" ... [সাথে] "একঘেঁয়ে" হিসেবে বর্ণনা করেছে। অ্যালবামটির ইউকে মুক্তির পর দিন, পিংক ফ্লয়েড প্রথমবারের মতো বিনামূল্যে হাইড পার্ক কনসার্টে পরিবেশন করে। জুলাই ১৯৬৮ সালে, তারা দ্বিতীয়বারের মতো যুক্তরাষ্ট্রে সফর করে। সফ্ট মেশিন ও দ্য হু ব্যান্ডের সাথে এটি পিংক ফ্লয়েডের প্রথম উল্লেখযোগ্য সফর হিসেবে বিবেচিত। সেই বছরের ডিসেম্বরে, তারা মুক্তি দেয় "পয়েন্ট মি অ্যাট দ্য স্কাই"; যেটি "সি এমিলি প্লে" পর্যন্ত মুক্তিপ্রাপ্ত দুটি এককের তুলনায় খুব একটা সফল ছিলো না, যা ব্যান্ডের "মানি"-এর পর ১৯৭৩ সালে মুক্তিপ্রাপ্ত সর্বশেষ একক।
উমাগুমা (১৯৬৯), অ্যাটম হার্ট মাদার (১৯৭০), এবং মেডল (১৯৭১)
থাম্ব|বাম|ওয়াটার্স [[লীডস বিশ্ববিদ্যালয়|লীডস বিশ্ববিদ্যালয়ে পিংক ফ্লয়েডের সঙ্গে পরিবেশন করছেন ১৯৭০ সালে।|alt=A monochrome image of Waters playing bass guitar. He has shoulder-length hair, black attire, and is standing in front of a microphone.]]
উমাগুমা মূলত তাদের পূর্বের অপ্রকাশিত কাজসমূহের প্রতিনিধিত্ব করেছে। ইএমআইয়ের হার্ভেস্ট লেবেলে একটি যুগল-এলপি (লং প্লে) হিসেবে অ্যালবামটি মুক্তি পেয়েছিল। এর প্রথম দুই সাইডে ম্যানচেস্টার কলেজ অব কমার্স এবং বার্মিংহামের মাদার্স ক্লাবে অনুষ্ঠিত সরাসরি পরিবেশনাগুলি অন্তর্ভুক্ত হয়েছিল। দ্বিতীয় এলপিতে ব্যান্ডের প্রতি সদস্যের একটি করে একক গানের পরীক্ষামূলক অবদান অন্তর্ভুক্ত রয়েছে। ১৯৬৯ সালের নভেম্বরে মুক্তির পর উমাগুমা ইতিবাচক পর্যালোচনা লাভ করে। অ্যালবামটি ইউকে চার্টে ২১ সপ্তাহ অতিক্রম করে ৫ নম্বর স্থানে অবস্থান নিয়েছিল।
১৯৭০ সালের অক্টোবরে, পিংক ফ্লয়েড অ্যাটম হার্ট মাদার মুক্তি দেয়। গানটির একটি প্রাথমিক সংস্করণ জানুয়ারিতে ফ্রান্সে প্রিমিয়ার হয়েছিল, কিন্তু রন গিসিন মতানৈক্যের ভিত্তিতে শব্দ সমস্যা সমাধানের অনুরোধ জানায়। গিসিন স্কোর উন্নতির জন্য খাটতে শুরু করেন, কিন্তু ব্যান্ডের ক্ষুদ্র সৃজনশীল ইনপুটের কারণে উৎপাদন কিছুটা অসুবিধাজনক ছিল। গীসিন, শেষ পর্যন্ত এই প্রকল্পের কাজ সম্পন্ন করেন জন আলদিসের সাহায্যে, যিনি ছিলেন রেকর্ডে কয়ার পরিবেশনের জন্য নিযুক্ত পরিচালক। স্মিথ, নির্বাহী প্রযোজকের কৃতিত্ব অর্জন করেন, এবং অ্যালবামটি ব্যান্ডের ডিস্কোগ্রাফিতে তার চূড়ান্ত প্রাতিষ্ঠানিক অবদান হিসেবে চিহ্নিত হয়। গিলমোর বলেন এটি ছিলো "বলার পরিস্কার উপায় যে তিনি কিছুই ... করেন নি"। ওয়াটার্স অ্যাটম হার্ট মাদার'-এর সমালোচনা করেছিলেন, দাবী জানান যে, "এটি ডাস্টবিনে ছুঁড়ে ফেলা হলে এবং কখনোই আর কাউকে শুনতে না হলে" তিনি তাই পছন্দ করতেন"। গিলমোরও অ্যালবামটি সম্পর্কে সমধারণা পোষণ করেন এবং একবার এটিকে, "আবর্জনার স্তুব" হিসাবে বর্ণনা করে বলেন: "আমি মনে করি আমরা সে সময়ে কিছুটা নিরূদ্যম ছিলাম।" পিংক ফ্লয়েডের প্রথম নম্বর ১ অ্যালবাম, অ্যাটম হার্ট মাদার ব্রিটেনে ব্যাপকভাবে সফল হয়েছিল, এবং ইউকে চার্টে ১৮ সপ্তাহ অতিক্রম করেছিল। এটি ১৯৭০ সালের ২৭ জুন, বাথ উৎসবে প্রদর্শিত হয়েছিল।
পিংক ফ্লয়েড, ১৯৭০ সালের দিকে ব্যাপকভাবে আমেরিকা ও ইউরোপ জুড়ে সঙ্গীত সফর করে। ১৯৭১ সালে, পিংক ফ্লয়েড মেলোডি মেকার নামে পাঠকের একটি জনমত সমীক্ষায় দ্বিতীয় স্থানে অবস্থান নিয়েছিল, এবং প্রথমবারের মত তারা মুনাফা তৈরি করতে সক্ষম হয়। মেইসন ও রাইট বাবা হন এবং লন্ডনে বাড়ি ক্রয় করেন। অন্যদিকে গিলমোর তখনো একা, যখন এসেক্সে একটি ১৯-শতকের খামারে স্থানান্তরিত হন তিনি। ওয়াটার্স ইজলিংটনে তার বাড়িতে বাগানের পেছনে একটি রূপান্তরিত টুল ছাউনির হোম রেকর্ডিং স্টুডিও স্থাপন করেন।